Kamu bisa jelasin ke aku soal Untuk-untuk dalam bahasa banjar?

Untuk atawa untuk-untuk adalah salah sabuting wadai has Suku Banjar. Wadai ngini kawa didapati di sabarataan dairah di Kalimantan Salatan. Untuk-untuk rancaknya jadi makanan baisukan Urang Banjar suwalih makanan nang lain. Untuk rancaknya nyaman dimakan wayah masih panas-panas. Untuk-untuk bantuknya bulat atawa lunjung. Wadai ngini nyaman banar diulah. Gasan maulah untuk-untuk, adunannya sama haja kaya maulah roti antara lain campuran galapung, hintalu, santan, mentega, gula, wan ragi. Untuk-untuk ngini isiannya bamamacam jua, ada nang isi hinti, pisang, kacang hijau, kacang tanah, tagal nang paling banyak ngitu isi hinti (campuran parutan nyiur lawan gula habang). Bidanya antara untuk-untuk lawan roti, lamun roti ngitu diubar di tungku, lamun untuk-untuk ngitu disanga di dalam minyak nang panas atawa kawa jua disumap. Untuk basumap bantuknya mahirip lawan bakpao.